Çfarë solli turneu i parë i Sekretarit Kerry?
Analizë e turneut të Sekretarit amerikan të Shtetit në dy rajone të rëndësishme për Amerikën
Turneu i parë i Sekretarit amerikan të Shtetit John Kerry jashtë vendit bëri jehonë për disa çështje, por në pjesën më të madhe mbuloi tema të njohura me aleatët e vjetër evropianë të Shteteve të Bashkuara dhe Lindjes së Mesme. Korrespondenti Al Pessin në Londër analizon sesi udhëtimi u prit në dy rajonet dhe çfarë nënkupton ai për politikën e jashtme amerikane gjatë mandatit të dytë të administrates Obama. Ndalesa e parë e zotit Kerry ishte në një territor të njohur për një sekretar amerikan shteti, Rruga Downing me numër 10, zyra e kryeministrit britanik. Xenia Dormandy me organizatën Chatam House të Londrës thotë se ishte një paraqitje elegante e rolit të tij të ri në politikën amerikane me një forcë të butë, qasja e preferuar për presidentin Obama në çështjet globale. Sekretari Kerry paraqiti këtë përqasje tek aleatët evropianë në këtë turne dhe gjithashtu për konfliktin sirian në konferencën e Romës, duke njoftuar ndihmën e parë të drejtpërdrejtë amerikane për luftëtarët rebelë sirianë, por vetëm në ushqime dhe furnizime mjekësore. Por udhëheqësit sirianë të opozitës u ankuan se ndihma nuk është e mjaftueshme për të ndryshuar situatën e dëshpëruar brenda në Siri... ose në kampet e refugjatëve në vendet fqinje që tani mbajnë më shumë se 1 milion njerëz. Ndërsa zoti Kerry u drejtua për në Lindjen e Mesme, mospëlqimi i politikës amerikane ishte edhe më në qëndër, edhe pse ai takoi po ata aleatë tradicionalë, si Egjipti. Shtetet e Bashkuara e shohin veten si kampionë të të drejtave të njeriut dhe udhëheqës në dhënien e ndihmave humanitare dhe ekonomike për të ndihmuar vendet në vështirësi. Por shumë në Lindjen e Mesme e shohin ndryshe politikën amerikane, përfshirë Said Sadek në Universitetin Amerikan të Kajros, i cili foli përmes Skype-it. Zyrtarët amerikanë mund të mos bien dakort me Sadekun për këtë, por ata mund të pajtohen me pikëpamjen e tij, se interesat strategjike amerikane në Lindjen e Mesme dhe në fakt në mbarë botën, mbeten të njëjta. Kjo e çon Xenia Dormandy-n në përfundimin se sekretari i ri i Shtetit nuk do të sjellë ndryshime të mëdha në politikë. Për sekretarin Kerry, janë përpara katër vjet me çështje të vështira dhe komplekse, shpesh të ndërthurura me armiqësinë e popullatës disa në vende. Përgjatë rrugës, ai do të kërkojë për disa mundësi për të avancuar interesat amerikane dhe ndoshta për të bërë diçka të mirë në botë.